Suchinthana/ta-wikipedia huggingface dataset:
நீண்ட மூக்கு மரத்தவளை

நீண்ட மூக்கு மரத்தவளை எனும் பொதுவான பெயரில் அழைக்கப்படும் தருகா லாங்கினசசு (Taruga longinasus) மரத்தவளை இராக்கோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையில் மட்டுமே வாழக்கூடிய அகணிய உயிரி ஆகும். இது கடல் மட்டத்திலிருந்து 150 முதல் 1300 மீட்டர் உயரத்தில் காணப்படுகிறது.

தோற்றம் 
முதிர்ந்த ஆண் தவளை மூக்குத்தண்டு நீளம் 41 முதல் 47 மிமீ வரையும்; பெண் தவளையில் இது 57 முதல் 60 மிமீ வரையிலும் காணப்படும். தோள்பட்டையின் தோல் அடர் பழுப்பு அல்லது சிவப்பு-பழுப்பு நிறத்திலிருக்கும், மூக்கிலிருந்து ஒவ்வொரு பக்கத்தின் நடுப்பகுதி வரை சிவப்பு நிறக் கோடுகள் காணப்படும். தவளையின் உதடுகள் வெள்ளை அல்லது மஞ்சள் நிறத்தில் இருக்கும். இதன் கால்கள் பழுப்பு நிறத்தில் அடையாளங்களுடன் உள்ளன.

வாழ்க்கைச் சுழற்சி 
நீண்ட மூக்கு மரத்தவளைத் தவளைகள் உயர்ந்த மரங்களில் வாழக்குட்டியன. இவற்றால் நன்றாகக் குதிக்க முடியும். முட்டையிடும் நேரம் வரும்போது, முதிர்ந்த தவளைகள் நீரோடைகளுக்கு அருகிலுள்ள மரங்களில் ஏறும். பெண் தவளை ஒரு முறை 28 முதல் 42 முட்டைகளை இடும். முட்டைப் பொரித்து தவளைகளாக வளரப் பத்து வாரங்கள் ஆகும்.

வாழிடமும் அச்சுறுத்தல்களும் 
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்ப அல்லது வெப்பமண்டலம் ஈரமான மலைக் காடுகள், நன்னீர் சதுப்பு நிலங்கள் மற்றும் இடைவிடாத நன்னீர் சதுப்பு நிலங்களாகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
தவளைகள்
இலங்கை உயிரினங்கள்
அகணிய உயிரிகள்
தூய சவேரியார் பொறியியல் கல்லூரி

தூய சவேரியார் பொறியியல் கல்லூரி (St. Xavier's College of Engineering) இந்தியாவின் தமிழ்நாட்டில் கன்னியாகுமரி மாவட்டத்தில் செயல்படும் தன்னாட்சி பொறியியல் கல்வி நிறுவனமாகும். இக்கல்லூரி குழித்துறை உரோமன் கத்தோலிக்க மறைமாவட்டத்திற்கு சொந்தமானது. கோட்டாரின் உரோமன் கத்தோலிக்க மறைமாவட்டத்தால் 1998- ஆம் ஆண்டில் நிறுவப்பட்டு மறைமாவட்ட அமைப்பினால் நிர்வகிக்கப்படுகிறது. அருட்சகோதரி எம். மரியா வில்லியம் கல்லூரியின் தற்போதைய செயலராக உள்ளார். இக்கல்லூரி நாகர்கோவிலிலிருந்து மேற்கே 5 கி. மீ. தொலைவில் அமைந்துள்ளது. தமிழ்நாடு அரசாங்கத்தால் அங்கீகரிக்கப்பட்டு புது தில்லி அகில இந்திய தொழில்நுட்ப கல்விக் கழகத்தினால் அங்கீகரிக்கப்பட்டு சென்னை அண்ணா பல்கலைக்கழகத்துடன் இணைவுப்பெற்று செயல்படுகிறது.

மேற்கோள்கள்

வெளி இணைப்புகள் 
 

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்ட பல்கலைக்கழகங்களும் கல்லூரிகளும்
கைக்காடி மக்கள்

கைக்காடி (Kaikadi people) என்பது இந்திய மாநிலங்களான மகாராட்டிரம் மற்றும் கருநாடகம் ஆகிய இடங்களில் காணப்படும் ஒரு சமூகமாகும். இவர்களின் பெயர் கை மற்றும் கூடை ஆகியவற்றிலிருந்து பெறப்பட்டது. பாரம்பரியமாக இவர்கள் நாடோடிகளாக இருந்தனர். முக்கியமாக மாநிலத்தின் விதர்பா பிராந்தியத்தில் அலைந்து திரிந்தனர். ஆனால் பெரும்பாலானவர்கள் இப்போது ஒரே இடத்தில் வசிக்க ஆரம்பித்துள்ளனர். இவர்கள் குறிப்பிடத்தக்க இந்திய-ஆரிய கலவையுடன் தமிழுடன் நெருக்கமாக தொடர்புடைய திராவிட மொழியான கைக்காடி மொழியைப் பேசுகிறார்கள். அவர்கள் பிற தமிழ்ச் சமூகங்களைப் போலவே பெண்களின் பருவமடைதல் செயல்பாட்டைக் கடைப்பிடிக்கின்றனர்.

வரலாறு 
இவர்கள் குறிப்பிடத்தக்க ஒடுக்குமுறையை எதிர்கொண்டனர். ஒரு காலத்தில் குற்றவியல் பழங்குடியினர் என்று அழைக்கப்பட்டனர். எனவே சுதந்திரத்திற்குப் பிறகு சீர்மரபினர் பட்டியலில்  வைக்கப்பட்டனர். காலனித்துவ அறிஞர்கள் சமூகத்தின் மீது குறிப்பிடத்தக்க வெறுப்பைக் கொண்டிருந்தனர். இராபர்ட் வேன் ரசல் இவர்களை "அவமதிக்கத்தக்கவர்கள்" என்றும் "மோசமான ஒழுக்கம் கொண்டவர்கள்" என்றும் கருதினார். கூடை தயாரிப்பது இவர்களின் தொழில் என்று ரசல் பதிவு செய்துளார். காலனித்துவ அறிஞர்கள் இந்த சமூகம் தெலுங்கானாவிலிருந்து வந்ததாகவும், இவர்கள் யாருகலா இனத்துடன் தொடர்புடையவர்கள் என்றும் கூறுகின்றனர்.

இவர்கள் சாதி படிநிலையில் குன்பி சமூகத்திற்கு சற்று மேலே உள்ளார்கள். மேலும் இவர்கள் கிராமக் கோயில்களுக்குள் நுழைய தடை விதிக்கப்படுகிறார்கள். இருப்பினும்  இடஒதுக்கீட்டு நோக்கங்களுக்காக இவர்கள் சீர்மரபினர் என வகைப்படுத்தப்படுகிறார்கள் . இவர்கள், விதர்பாவின் பெரும்பகுதியில், இவர்கள் பட்டியலின சாதிகளாக வகைப்படுத்தப்படுகிறார்கள். கைகாடி மக்கள் முக்கியமாக நாக பஞ்சமி அன்று நாக வழிபாட்டை தொடர்கிறார்கள். ஆனாலும் கண்டோபா என்ற நாட்டுப்புற தெய்வத்தையும் வணங்குகிறர்கள்.

குலங்கள். 
இவர்கள் தங்களின் பழங்குடியின எல்லைக்குள் மட்டுமே திருமணம் செய்து கொள்ளும் வழக்கத்தைக் கொண்டுள்ளனர். ஒரே குலத்திற்குள் திருமணம் தடைசெய்யப்பட்டுள்ளது. அதே போல் ஒரு பிரிவுக்கு வெளியேயும் திருமணம் தடைசெய்யப்பட்டுள்ளது. கைக்காடி ஆண்கள் தாய்வழி அத்தை மகளை திருமணம் செய்ய முடியாது. இருப்பினும்  தென்னிந்தியாவில் பின்பற்றப்படும் பெரும்பாலான பகுதிகளைப் போலவே தாய்வழி மாமாவின் குழந்தைகளைத் திருமணம் செய்ய அனுமதிக்கப்படுகின்றன.

மேற்கோள்கள் 

தமிழர்
மராத்தியர்கள்
மகாராட்டிரப் பண்பாடு
இந்திய இனக்குழுக்கள்
சாகர் மக்களவைத் தொகுதி

சாகர் மக்களவை தொகுதி (Sagar Lok Sabha constituency) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி 1967 முதல் பட்டியல் சாதியினருக்கு ஒதுக்கப்பட்டுள்ளது. இது சாகர் மற்றும் விதிஷா மாவட்டங்களின் சில பகுதிகளை உள்ளடக்கியது.

சட்டமன்றப் பிரிவுகள் 
தற்போது, சாகர் மக்களவைத் தொகுதி பின்வரும் எட்டு சட்டமன்ற சட்டமன்றப் பிரிவுகளைக் கொண்டுள்ளது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 சாகர் மாவட்டம்
 மக்களவை தொகுதிகளின் பட்டியல்

மேற்கோள்கள் 

சாகர் மாவட்டம்
மத்தியப் பிரதேச மக்களவைத் தொகுதிகள்
மலேசிய ஆற்றல் மாற்றம் மற்றும் நீர் உருமாற்ற அமைச்சர்

மலேசிய ஆற்றல் மாற்றம் மற்றும் நீர் உருமாற்ற அமைச்சர் (ஆங்கிலம்: Minister of Energy Transition and Water Transformation; மலாய்: Menteri Peralihan Tenaga dan Transformasi Air Malaysia) என்பவர் மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சின் தலைமைப் பொறுப்பில் உள்ள அமைச்சர் ஆவார். இந்த அமைச்சு மலேசிய இயற்கை வளங்கள், எரிசக்தி மற்றும் காலநிலை மாற்றம் அமைச்சில் இருந்து பிரிந்ததன் விளைவாக, 2023 டிசம்பர் 12-ஆம் தேதி, புதிதாக இந்த அமைச்சு  உருவாக்கப்பட்டது.

மலேசிய ஆற்றல் மாற்றம் மற்றும் நீர் உருமாற்ற அமைச்சர், மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர் ஒருவர் உதவியாக உள்ளார். மலேசிய ஆற்றல் மாற்றம் மற்றும் நீர் உருமாற்ற அமைச்சின் மூலமாகத் தன் அமைச்சை நிர்வகித்து வருகிறார்.

பொது
இந்த அமைச்சு மலேசியாவின் இயற்கை வளங்கள், சுற்றுச்சூழல் பாதுகாப்பு, பருவநிலை மாற்றங்களைக் கவனிக்கும் அரசு அமைப்பாகும். சுற்றுச்சூழல் மற்றும் வனத் திட்டங்களைத் திட்டமிடுவது; ஊக்குவிப்பது; ஒருங்கிணைப்பது; இந்த அமைச்சின் தலைமை நோக்கமாகும். 

மேலும் மலேசியக் காடுகளில் உள்ள தாவர வகைகள் மற்றும் வனவிலங்குகளைக் கணக்கெடுப்பது; பாதுகாப்பது; காடு வளர்ப்பது; நிலச் சீரழிவுகளைத் தணிப்பது; போன்றவை இந்த அமைச்சின் குறிப்பிடத்த செயல்பாடுகள் ஆகும். அத்துடன் மலேசியாவின் தேசிய பூங்காக்களை நிர்வகிக்கும் பொறுப்பு இந்த அமைச்சிடம் ஒப்படைக்கப்பட்டு உள்ளது.

அமைச்சர்களின் பட்டியல்

எரிசக்தி/ஆற்றல் மாற்றத் துறை அமைச்சர்கள்
எரிசக்தி/ஆற்றல் மாற்றத் துறை அமைச்சர்களாகப் பின்வரும் நபர்கள் பணியாற்றி உள்ளனர்.

அரசியல் கட்சிகள்:

மேலும் காண்க
 மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சு

மேற்கோள்கள்

வெளி இணைப்புகள்

மலேசிய அமைச்சர்கள்
தீவாசு மக்களவைத் தொகுதி

தீவாசு மக்களவைத் தொகுதி (Dewas Lok Sabha constituency) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். நாடாளுமன்றத் தொகுதிகளின் எல்லை நிர்ணயம் அமல்படுத்தப்பட்டதன் ஒரு பகுதியாக இந்தத் தொகுதி 2008ஆம் ஆண்டில் நடைமுறைக்கு வந்தது. எல்லை நிர்ணயத்தைத் தொடர்ந்து, சாஜாபூர் தொகுதி நீக்கப்பட்டு தீவாசு மக்களவைத் தொகுதி உருவானது. இந்தத் தொகுதி செகோர், சாஜாபூர், அகர் மால்வா மற்றும் தேவாஸ் மாவட்டங்களின் சில பகுதிகளை உள்ளடக்கிய பட்டியல் சாதியைச் சேர்ந்த வேட்பாளர்களுக்காக ஒதுக்கப்பட்ட தொகுதியாக உள்ளது.

மே 2019 முதல், இந்தத் தொகுதியின் நாடாளுமன்ற உறுப்பினராக மகேந்திர சோலங்கி உள்ளார்.

சட்டமன்றப் பிரிவுகள் 
தற்போது, தீவாசுஸ் மக்களவைத் தொகுதியில் பின்வரும் எட்டுச் சட்டப்பேரவைத் தொகுதிகளைக் கொண்டுள்ளது.

அகர், சாஜாபூர், சுஜல்பூர், தீவாசு, சோன்காட்ச் மற்றும் காட்பிப்லியா சட்டமன்றத் தொகுதிகள் முன்பு முந்தைய சாஜாபூர் மக்களவை தொகுதியின் ஒரு பகுதியாக இருந்தன. அசுடா பிரிவு முன்பு போபால் மக்களவை தொகுதியின் ஒரு பகுதியாக இருந்தது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 தேவாஸ் மாவட்டம்
 மக்களவை தொகுதிகளின் பட்டியல்

மேற்கோள்கள் 

தேவாஸ் மாவட்டம்
மத்தியப் பிரதேச மக்களவைத் தொகுதிகள்
மகேந்திர சோலங்கி

மகேந்திர சிங் சோலங்கி (Mahendra Solanki; பிறப்பு ஏப்ரல் 11,1984) என்பவர் ஓர் இந்திய நாடாளுமன்ற அரசியல்வாதி ஆவார். சோலங்கி, பாரதிய ஜனதா கட்சியினைச் சார்ந்தவர். இவர்  2019 மற்றும் 2024 இந்தியப் பொதுத் தேர்தலில் பாரதிய ஜனதா கட்சியின் சார்பில் மத்தியப் பிரதேசத்தின் தீவாசு மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார்.

இதற்கு முன்பு இவர் இந்திய நீதிபதியாகப் பணியாற்றியுள்ளார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

1984 பிறப்புகள்
வாழும் நபர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
ரந்தாவ் பாஞ்சாங் மக்களவைத் தொகுதி

ரந்தாவ் பாஞ்சாங் மக்களவைத் தொகுதி (மலாய்: Kawasan Persekutuan Rantau Panjang; ஆங்கிலம்: Rantau Panjang Federal Constituency; சீனம்: 兰斗班让国会议席) என்பது மலேசியா, கிளாந்தான், பாசிர் மாஸ் மாவட்டத்தில் அமைந்துள்ள ஒரு மக்களவைத் தொகுதி (P023) ஆகும்.

ரந்தாவ் பாஞ்சாங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து ரந்தாவ் பாஞ்சாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

ரந்தாவ் பாஞ்சாங்
ரந்தாவ் பாஞ்சாங் நகரம் கிளாந்தான் மாநிலத்தில், பாசிர் மாஸ்  மாவட்டத்தில் (Pasir Mas District) அமைந்துள்ள நகரம். மாநிலத் தலைநகர் கோத்தா பாருவில் இருந்து 39 கி.மீ. தொலைவில் அமைந்துள்ளது. 

மலேசியா-தாய்லாந்து எல்லைக்கு அருகில் அமைந்துள்ள ரந்தாவ் பஞ்சாங் நகரின் வடக்குப் பகுதியில் கோலோக் ஆறு ஓடுகிறது. இந்தக் கோலோக் ஆறுதான் தாய்லாந்து; மலேசியா நாடுகளின் எல்லையாகவும் அமைகின்றது.

இந்த நகரம் பல்வேறு வகையான விற்பனை பொருட்கள் மற்றும் நினைவு பரிசுப் பொருள்களுக்குப் பிரபலமானது. மலேசியாவின் தாய்லாந்து எல்லைத் தொடர்பான அரசாங்க அலுவலகங்கள் பெரும்பாலும் இங்குதான் உள்ளன.

ரந்தாவ் பாஞ்சாங் முக்கிம்கள்

 பக்காட் (Bakat)
 குவால் நெரிங் (Gual Nering)
 லுபோக் கோங் (Lubok Gong)
 லுபோக் செட்டோல் (Lubok Setol)
 ரகுமாட் (Rahmat)
 ரந்தாவ் பாஞ்சாங் (Rantau Panjang)
 தெலாகா மாஸ் (Telaga Mas)

ரந்தாவ் பாஞ்சாங் மக்களவைத் தொகுதி

ரந்தாவ் பாஞ்சாங் மக்களவைத் தேர்தல் முடிவுகள் 2022

ரந்தாவ் பாஞ்சாங் வேட்பாளர் விவரங்கள்

மேற்கோள்கள்

மேலும் காண்க 
 பாசிர் மாஸ் மாவட்டம்
 கோத்தா பாரு
 குபாங் கிரியான்
 பாசிர் மாஸ் 
 பாசிர் பூத்தே
 மலேசியத் தேர்தல் தொகுதிகள்

வெளி இணைப்புகள்

கிளாந்தான் நாடாளுமன்றத் தொகுதிகள்
ஜபல்பூர் மக்களவைத் தொகுதி

ஜபல்பூர் மக்களவைத் தொகுதி (Jabalpur Lok Sabha constituency) என்பது மத்திய இந்தியா மத்தியப் பிரதேச மாநிலத்தில் உள்ள 29 மக்களவை தொகுதிகளில் ஒன்றாகும். இந்த தொகுதி ஜபல்பூர் மாவட்டம் முழுவதையும் உள்ளடக்கியது.

சட்டமன்றப் பிரிவுகள் 
தற்போது, 2008ஆம் ஆண்டில் நாடாளுமன்ற மற்றும் சட்டமன்ற தொகுதிகளின் எல்லை நிர்ணயம் செய்யப்பட்டதிலிருந்து, ஜபல்பூர் மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

2024

மேலும் காண்க 
 ஜபல்பூர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 இந்திய தேர்தல் ஆணையம்
 https://web.archive.org/web/20081218010942/http:// www. eci. gov. in/StatisticalReports/ElectionsStatistics. asp

ஜபல்பூர் மாவட்டம்
மத்தியப் பிரதேச மக்களவைத் தொகுதிகள்
சமர் பறக்கும் தவளை

சமர் பறக்கும் தவளை என்பது (Polypedates hecticus-பாலிபீடேட்சு இசுடிகசு) இராக்கோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது பிலிப்பீன்சு சாமரில் மட்டுமே காணப்படும் அகணிய உயிரி.

இது பாலிபீடேட்சு லுகோமைசுடாக்சு சிற்றினமாக இருக்கலாம் என்று வகைப்பாட்டியலர் நினைக்கிறார்கள்.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பிலிப்பீனிய உயிரினங்கள்
அகணிய உயிரிகள்
தவளைகள்
இமயமலை மரத் தவளை

இமயமலை மரத்தவளை (Polypedates himalayensis; பாலிபீடேட்சு இமாலயென்சிசு) என்பது வடகிழக்கு இந்தியாவில் காணப்படும் மரத்தவளைச் சிற்றினமாகும். இது கடல் மட்டத்திலிருந்து 100 முதல் 2000 மீட்டர் உயரத்தில் காணப்படுகிறது.

வாழிடம் 
ஈரமான இலையுதிர் காடுகளில் காணப்படும் ஒரு வழக்கமான தவளை. இந்தத் தவளை பகுதி வளர்ச்சியடைந்த நகர்ப்புறங்களிலும், குறிப்பாகத் தோட்டங்கள் அல்லது தாவரங்களைக் கொண்ட நகரங்களிலும் காணப்படுகிறது.முன்பு, இது இந்திய மரத் தவளை துணையினமாகக் கருதப்பட்டது. இது நன்னீர் வாழ்விடத்துடன் தொடர்புடையது.

நிலை 
இந்தத் தவளை ஒரு காலத்தில் பாலிபீடேட்சு மாகுலடசு சிற்றினத்துடன் குறிப்பிட்டதாகக் கருதப்பட்டது.

இந்தத் தவளை இதன் பெரிய வரம்பு மற்றும் மனிதனால் மாற்றப்பட்ட வாழ்விடங்களில் வாழும் ளுக்கு சகிப்புத்தன்மைக காரணமாக அழியும் அபாயத்தில் இல்லை என்று வகைப்பாட்டியலாளர் நம்புகின்றனர்.

மேற்கோள்கள் 

இந்திய ஊர்வன
பருத்தித்துறை சமர் (2007)

பருத்தித்துறை சமர் 2007 (Battle of Point Pedro (2007)) என்பது இலங்கையின், யாழ்ப்பாணம், பருத்தித்துறை, அருகே 2007 சூன், 19 அன்று நடந்த ஒரு கடற்படைப் போர் ஆகும்.  இலங்கைக் கடற்படை ரோந்து படகுகள் பருத்தித்துறை கடற்கரையில் விடுதலைப் புலிகளின் ரோந்து படகுகளால் தாக்கபட்டபோது இந்த சமர் நிகழ்ந்தது.

முன்னுரை 
கடற்புலிகள் என்பவர்கள் தமிழீழ விடுதலைப் புலிகளின் கடற்படைப் பிரிவாகும். அவர்கள் 2009 வரை தங்கள் மக்களின் விடுதலைக்காக இலங்கை கடற்படைக்கு எதிராக போராடினர். போர்க் காலப்பகுதியில் இருதரப்பினரும் பல திறந்தவெளி, கடற் பகுதிகளில் மோதல்களில் ஈடுப்பட்டனர். இதில் மிகவும் குறிப்பிடத்தக்க மோதல்கள் பருத்தித்துறை (யாழ்ப்பாணம்) மற்றும் திருக்கோணமலை நகரத்திற்கு இடையே நீர்வழிப்பாதையில் நடைபெற்றன. போரின் ஒரு காலக் கட்டத்தில் புலிகள் நகரை தங்கள் கட்டுப்பாட்டில் வைத்திருந்தனர். அதனால் அந்த கடற்பாதையில் அடிக்கடி சென்று வந்ததால் பல மோதல்கள் நடந்தன. அப்போது எஸ்எல்என்எஸ் சூரயா மற்றும் எஸ்எல்என்எஸ் ரணசுரு போன்ற கடற்படை இலக்குகள் மீது தாக்குதல்களை நடத்தினர்.

இதற்கு முன்பு 2006 ஆம் ஆண்டு பருத்தித்துறை சமர் நடந்தது. அப்போது 700 பேர் கொண்ட கடற்படை துருப்புப் போக்குவரத்துக் கப்பலுக்குத் துணையாக ரோந்துப் படகுகள் சென்றன. அப்போது கடற்புலிகளின் ரோந்துப் படகுகள் கடற்படையின் போக்குவரத்துக் கப்பலை மூழ்கடிக்கும் நோக்கில் தற்கொலைத் தாக்குதல் நடத்த முயன்றபோது ஒரு சமர் நடந்தது. இறுதியில் லெப்டினன்ட் கமாண்டர் எதிரிசிங்க தனது ரோந்துப் படகுடன் தற்கொலைப் படகை மோதச் செய்ததன் மூலம் தாக்குதல் முயற்சி முறியடிக்கப்பட்டது. இதனால் தற்கொலைப் படகில் வெடிப்பு ஏற்பட்டது. பின்னர் புலிகளின் எஞ்சிய படகுகள் பின்வாங்கின.

தாக்குதல் 
புலி கட்டுப்பாட்டுக் கடற்பரப்பில் சென்ற தங்கள் ரோந்துப் படகை மீட்க இலங்கை கடற்படை முயற்சித்தபோது சமர் தொடங்கியது. கடற்புலிகளின் 24  ரோந்துப் படகுகள் அரசுப் படைகளின் படகைத் தாக்கச் சென்றபோது  பதுங்கியிருந்த அரசு படைகள் போரிட்டன. அப்போது  மில் எம்.ஐ.-24 உலங்குவானூர்தி பீரங்கிக் கப்பல்கள் மற்றும் ரோந்து படகுகள் மூலம் கடற்புலிகளின் தாக்குதல் முறியடிக்கபட்டது. போராளிகள் 40 பேர் கொல்லப்பட்டதாகவும், ஒன்பது ரோந்து படகுகள் அழிக்கப்பட்டதாகவும் இலங்கை அரசாங்கம் மதிப்பிட்டது.

2008 இல் பின்விளைவு 
அடுத்த ஆண்டு 2008 நவம்பரில், பருத்தித்துறை கடற்கரையில் கடற்படைக் கப்பல்கள் குழுவிற்கு அருகாமையில், வெடிக்க முயன்ற தற்கொலைப் படகு மீது சீப் பெட்டி ஆபிசர் கே.ஜி. சாந்தா, தனது ரோந்துப் படகை மோதியதில், அவர் இறந்தார். இந்த தாக்குதல் வெற்றிகரமாக முறியடிக்கப்பட்டதால் சாந்தாவுக்கு இலங்கை இராணுவத்தின் உயரிய விருதான பரம வீர விபூஷணாய விருது வழங்கப்பட்டது. எவ்வாறாயினும், இரண்டு கடற்படைக் கப்பல்களை வெற்றிகரமாக மூழ்கடித்ததாக விடுதலைப் புலிகள் கூறிய நிலையில் இந்த தகவல் சர்ச்சைக்குரியது.

மேற்கோள்கள் 

நான்காம் ஈழப்போர் சமர்கள்
நான்காம் ஈழப்போர்
2007 நிகழ்வுகள்
தருகா

தருகா (Taruga) என்பது இலங்கையில் காணப்படும் தவளைப் பேரினம் ஆகும். இவை பழைய உலக மரத்தவளைக் குடும்பமான இராக்கோபோரிடே குடும்பத்தினைச் சார்ந்தவை.

சிற்றினப் பரவல் 
தருகா பேரினச் சிற்றினங்கள் முன்பு பாலிபீடேட்சு பேரினத்தின் கீழ் ஒதுக்கப்பட்டது. தற்போதைய வகைப்பாட்டியலின்படி தருகா பேரினத்தில் மூன்று சிற்றினங்கள் உள்ளன. இவை, த. பாசுடிகோ, த. ஈக்வேசு மற்றும் த. லாங்கினாசசு. நுரைக் கூடுகட்டும் இராக்கோபோர்டு மரத் தவளைகளின் இரண்டு பேரினங்களும் இலங்கையில் காணப்படுகின்றன. பாலிபீடேட்டு பேரினத்தின் சிற்றினங்கள் இந்தியாவிலும் ஆசியாவிலும் பரவியுள்ளன. பா. மாக்குலடசு-தெற்காசியாவில் பரவலாக பரவிக்காணப்படுகிறது. பா. குரிசிஜெர் இலங்கையில் காணப்படும் அகணிய உயிரி. தருகா பேரினத்தின்கீழ் த. ஈக்வேசு, த. பாசுடிகோ மற்றும் த. லாங்கினாசசு என மூன்று சிற்றினங்கள் பெரும்பாலும் காடுகள் நிறைந்த மலைப்பகுதிகளில் கட்டுப்படுத்தப்பட்ட பரவலைக் கொண்டுள்ளன. முதிர்ச்சியடைந்த தருகாவினைப் பாலிபீடேட்டு தவளைகளிலிருந்து வேறுபடுத்தும் சிறந்த பண்பாக குதத்தினைச் சுற்றிக் காணப்படும் கூம்பு போன்ற பகுதியாகும். மேலும், தருகாவின் செவிப்பறை மேற்மடிப்பு பாலிபீடேட்டுகளில் உள்ளதை விட நேரானது. பாலிபீடேட்டுகளின் மூக்கை விட தருகா மூக்கு மிகவும் கூர்மையானது.

தலைப்பிரட்டையினைக் கருத்தில் கொண்டு, பாலிபீடேட்டுகளின் குதம் இடது காலுக்கும்  வாலுக்கும் இடையே ஒரு குழல் போன்று காணப்படும். ஆனால் தருகாவில், இத்தகைய குழல் இல்லை. கால் மற்றும் வாலிற்கு இடையில் ஒரு திறப்பு மட்டுமே உள்ளது. நாக்கில் உள்ள வெளி நீட்சிகளின் எண்ணிக்கை, நாக்கின் வடிவம் போன்ற வாய்க் குழியும் பல சிறப்பம்சங்களைக் கொண்டுள்ளன. இவை தருகாவினைப் பாலிபீடேட்டுகளிலிருந்து வேறுபடுத்த உதவுகின்றன.

சமசுகிருதத்தில் தருகா (மற்றும் ஆரம்பக்கால-சிங்களம்) "மரம் ஏறுபவர்" என்று பொருள். இந்தப் பெயர் மிகவும் பொருத்தமானது, ஏனெனில் இவை மரங்களில் வசிக்கின்றன. இவை அரிதாகவே தரைக்கு வருகின்றன. இவை பெரும்பாலும் தண்ணீருக்கு மேற்பகுதியில் காணப்படும் தாவரங்களில் கூட முட்டையிடுகின்றன.

இனப்பெருக்கம் 
மூன்று தவளைச் சிற்றினங்களும் மரங்களில் ஒரு குறிப்பிட்ட பகுதியிலும் ஆழமற்ற மற்றும் மெதுவாக பாயும் நீரோடைகள் அல்லது குட்டைகளில் இனப்பெருக்கமும் செய்கின்றன.

இந்தச் சிற்றினத்தின் பெண் ஒரு நுரை கூட்டினை நீர் நிலைக்கு மேல் உள்ள மரக்கிளையில் நீரின் மீது தொங்கும்படி கட்டும். இதில் முட்டைகளை இடும். இதன் பிறகு முட்டையிலிருந்து பொரித்து வெளிவரும் தலைப்பிரட்டைகள் தண்ணீரில் விழுகின்றன. இங்கு இவை உருமாற்றம் ஏற்பட்டு வளர்ச்சியடைகின்றன. தண்ணீரிலிருந்து வெளிப்படும் இளம் தவளைகள் மரங்களில் தமது வாழ்க்கையைத் தொடருகின்றன.

இந்தியாவுடன் பல நிலப்பகுதி தொடர்புகள் இருந்தபோதிலும், தருகா  இலங்கை நன்கு பரவியுள்ள அகணிய உயிரியாக உள்ளது.

சிற்றினங்கள் 
இந்தப் பேரினத்தில் மூன்று அங்கீகரிக்கப்பட்ட சிற்றினங்கள் உள்ளன.

 தருகா ஈக்வேசு  (குந்தர், 1858)  
 தருகா பாசுடிகோ (மனமேந்திர-அராச்சி & பெத்தியகோடா, 2001)  (மனமேந்திரா-அராச்சி & பெத்தியகோடா, 2001) 
 தருகா லாங்கினசசு  (அக்ல், 1927)

மேற்கோள்கள்

வெளி இணைப்புகள் 
 Taruga, a new tree-frog genus from Sri Lanka 

நீர்நில வாழ்வனப் பேரினங்கள்
இலங்கை உயிரினங்கள்
அகணிய உயிரிகள்
மொரினா மக்களவைத் தொகுதி

மொரினா மக்களவைத் தொகுதி (Morena Lok Sabha constituency) மத்திய இந்தியா மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி 1967ஆம் ஆண்டில் பட்டியலிடப்பட்ட சாதியைச் சேர்ந்த வேட்பாளர்களுக்காக ஒதுக்கப்பட்டது. இந்தத் தொகுதி தற்போது சியோப்பூர் மற்றும் முரைனா மாவட்டங்கள் முழுவதையும் உள்ளடக்கியது.

சட்டமன்றத் தொகுதிகள் 
தற்போது, மொரினா மக்களவைத் தொகுதி பின்வரும் எட்டு மத்தியப் பிரதேச மாநிலச் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 மொரேனா மாவட்டம்
 மக்களவை தொகுதிகளின் பட்டியல்

மேற்கோள்கள் 
இந்திய தேர்தல் ஆணையம்-http://www.eci.gov.in/StatisticalReports/ElectionStatistics.asp

வெளி இணைப்புகள் 

 லோக்சபா தேர்தல் 2019 முடிவுகள்

முரைனா மாவட்டம்
மத்தியப் பிரதேச மக்களவைத் தொகுதிகள்
சிவமங்கல் சிங் தோமர்

சிவ்மங்கல் சிங் தோமர் (Shivmangal Singh Tomar) என்பவர் மத்தியப் பிரதேசத்தினைச் சார்ந்த இந்திய அரசியல்வாதியும் மக்களவை உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். தோமர் 2024 இந்தியப் பொதுத் தேர்தலில் மத்தியப் பிரதேசத்தின் மொரினா மக்களவைத் தொகுதியில் பாரதிய ஜனதா கட்சியின் சார்பில் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

மேற்கோள்கள் 

மத்தியப் பிரதேச அரசியல்வாதிகள்
18ஆவது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
அமோனியம் அறுபுளோரோசிர்க்கோனேட்டு

அமோனியம் அறுபுளோரோசிர்க்கோனேட்டு (Ammonium hexafluorozirconate) என்பது (NH4)2ZrF6 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நைட்ரசன், ஐதரசன், புளோரின், மற்றும் சிர்க்கோனியம் ஆகிய தனிமங்கள் சேர்ந்து கனிம வேதியியல் அணைவுச் சேர்மமாக இது உருவாகிறது.

பயன்கள்
அம்மோனியம் அறுபுளோரோசிர்க்கோனேட்டு உலோகங்களின் அரிப்பு எதிர்ப்பு செயல்முறையில்  பயன்படுத்தப்படுகிறது; இது வெப்பச் சிதைவின் மூலம் மீச்சிறு உலோகப் பொடியை உருவாக்குகிறது. இது பல் மருத்துவப் பொருட்களில் ஒரு சேர்க்கைப் பொருளாகப்  பயன்படுத்தப்படுகிறது.

மேற்கோள்கள்

சிர்க்கோனியம் சேர்மங்கள்
அமோனியம் சேர்மங்கள்
புளோரின் சேர்மங்கள்
புளோரோ மெட்டலேட்டுகள்
அனூப் மிசுரா

அனூப் மிசுரா (Anoop Mishra; பிறப்பு 16 மே 1956) என்பவர் மத்தியப் பிரதேசத்தினைச் சார்ந்த இந்திய அரசியல்வாதியும் மக்களவை மேனாள் உறுப்பினரும் பாரதிய ஜனதா கட்சியினைச் சார்ந்த இந்திய அரசியல்வாதியும் ஆவார். இவர் மத்தியப் பிரதேசத்தின் மொரினா மக்களவைத் தொகுதியின் மக்களவை உறுப்பினராக 2014 முதல் 2019ஆம் ஆண்டு வரை பணியாற்றினார். இவர் மத்தியப் பிரதேச மாநிலத்தின் சட்டமன்ற உறுப்பினராகவும் தேர்ந்தெடுக்கப்பட்டுள்ளார். தோமர் குவாலியர் கிழக்கு சட்டமன்றத் தொகுதியின் உறுப்பினராக 2008 முதல் 2013 வரை பணியாற்றியுள்ளார். மிசுரா இந்தியாவின் முன்னாள் பிரதமர் அடல் பிகாரி வாஜ்பாயின் மருமகன் ஆவார்.

மேற்கோள்கள் 

வாழும் நபர்கள்
1956 பிறப்புகள்
16வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
மத்தியப் பிரதேச அரசியல்வாதிகள்
கஜுராகா மக்களவைத் தொகுதி

கஜுராகா மக்களவைத் தொகுதி (Khajuraho Lok Sabha constituency) என்பது மத்திய இந்திய மாநிலமான மத்தியப் பிரதேசத்தில் உள்ள ஒரு மக்களவை தொகுதியாகும். தற்போது இத்தொகுதி பன்னா மாவட்டம் முழுவதையும், சத்தர்பூர் மற்றும் கட்னி மாவட்டங்களின் சில பகுதிகளையும் உள்ளடக்கியது.

சட்டமன்றத் தொகுதிகள் 
தற்போது, 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்குப் பிறகு, இந்தத் தொகுதியில் பின்வரும் எட்டுச் சட்டமன்றத் தொகுதிகள் உள்ளன.

1976-2008 இலிருந்து, கஜுராகோ மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.

மக்களவை உறுப்பினர்கள்

தேர்தல் முடிவுகள்

2024

மேலும் காண்க 

 சத்தர்பூர் மாவட்டம்
 கட்னி மாவட்டம்
 மக்களவை தொகுதிகளின் பட்டியல்
 பன்னா மாவட்டம்

குறிப்புகள்

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்

பன்னா மாவட்டம்
கட்னி மாவட்டம்
சத்தர்பூர் மாவட்டம்
மத்தியப் பிரதேச மக்களவைத் தொகுதிகள்
கல்யாணம் ரகுராமையா

ஈலாபாட்ட ரகுராமையா (Eelapata Raghuramaiah) என்று பிரபலமாக அறியப்பட்ட கல்யாணம் ரகுராமையா (Kalyanam Raghuramaiah) (1901–1975), ஓர் இந்திய நடிகராவார். இவர் தெலுங்குத் திரைப்படங்கள் மற்றும் தெலுங்கு நாடகங்களில் தனது படைப்புகளுக்காக அறியப்பட்டவர். சங்கீத நாடக அகாதமி விருது மற்றும் பத்மசிறீ விருது பெற்ற இவர், கிருட்டிணன் அல்லது துசுயந்தன், பவானிசங்கர், நாரதர் போன்ற புராணப் பாத்திரங்களுக்காக அறியப்பட்டவர். இவர் பல்வேறு இராகங்களை அடிப்படையாகக் கொண்ட விரிவான ராக ஆலாபனையில் ஈடுபட்டார்.

சிறந்த நடிகர்களில் ஒருவரான இவர், தனது விரலை வாயில் வைத்து, விசில் அல்லது புல்லாங்குழல் ஒலியை உருவாக்குவதன் மூலம் (தெலுங்கில் ஈலா என்று பொருள்) பாத்யங்களையும் பாடல்களையும் பாடும் திறனைக் கொண்டிருந்தார். இவர் பல்வேறு நாடகங்களிலும் நடித்துள்ளார். 20,000 க்கும் மேற்பட்ட மேடை நிகழ்ச்சிகளை வழங்கியுள்ளார். இரவீந்திரநாத் தாகூர் இவரை "மேடையின் நைட்டிங்கேல்" என்று அழைத்தார்.

ஆரம்பகால வாழ்க்கை 
கல்யாணம் ரகுராமையா குண்டூர் மாவட்டத்தின் சுத்தப்பள்ளி கிராமத்தில் ஒரு காப்பு குடும்பத்தில் பிறந்தார். இவருக்கு வெங்கட சுப்பையா என்று பெயரிடப்பட்டது. சிறுவயது நாட்களில் ரகுராமையா என்ற வேடத்தில் நடித்ததில் இவர் பிரபலமாக இருந்தார். எனவே இந்திய அரசியல்வாதியான காசிநாதுனி நாகேசுவரர ராவ் என்பவரால் ரகுராமையா என்று பெயரிடப்பட்டார்.

ஆரம்பகால தொழில் 
1933 ஆம் ஆண்டில் "பிருத்வி புத்ர" என்ற திரைப்படத்தின் மூலம் தெலுங்குத் திரையுலகில் அறிமுகமானார். இது தெலுங்கில் வெளியான ஐந்தாவது பேசும்படமாகும் .  ஸ்ரீ கிருஷ்ண ராயபரம் (1960) மற்றும் சிந்தாமணி உள்ளிட்ட பல படங்களில் கிருட்டிணராக நடித்தார்.

சொந்த வாழ்க்கை 
இரகுராமையா 1938இல் சாவித்திரி என்பவரை மணந்தார்.  இவர்களுக்கு சத்யவதி என்ற ஒரு மகள் இருக்கிறார்.

இறப்பு 
இரகுராமையா தனது 75வது வயதில் 1975இல் மாரடைப்பால் இறந்தார். ரவீந்திரநாத் தாகூர் இவரது பிறந்த இடமான சுத்தப்பள்ளி கிராமத்தில் இவரது நினைவாக 14 பிப்ரவரி 2014 அன்று இவரது மூத்த சகோதரரின் மகன் கல்யாணம் நரசிம்ம ராவ் என்பவரால் ஒரு வெண்கலச் சிலை நிறுவப்பட்டது.

மேற்கோள்கள் 

1975 இறப்புகள்
1901 பிறப்புகள்
தமிழ்த் திரைப்பட நடிகர்கள்
குண்டூர் மாவட்ட நபர்கள்
சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
பரவூர் சுந்தரம் ஐயர்

பரவூர் சுந்தரம் ஐயர் (Parur Sundaram Iyer) (1891-1974) இன்றைய கேரளாவின் எர்ணாகுளம் மாவட்டம் பரவூரைச் சேர்ந்த ஓர் வயலின் இசைக்கலைஞர் ஆவார். இவர் இந்தியப் பாரம்பரிய இசையிலும் மற்றும் இந்துஸ்தானி இசையிலும்] தேர்ச்சி பெற்றவர். கருநாடக இசைக்கலைஞர்களான ம. சு. அனந்தராமன் மற்றும் ம. சு. கோபாலகிருஷ்ணன் ஆகிய இருவரும் இசைக் கலைஞர்களாவர்.

சுந்தரம் ஐயர், 1972 ஆம் ஆண்டில் கேரள சங்கீத நாடக அகாடமி விருதைப் பெற்றுள்ளார்.

இசை பாணி 
சுந்தரம் ஐயர் தனக்கென ஒரு இசை பாணியை உருவாக்கினார். இது இவரது சொந்த ஊரான பரவூர் என்ற பெயரால் பரவூர் பாணி என்று அழைக்கப்படுகிறது. இவர் இந்திய மாநிலமான கேரளத்திலுள்ள பரவூர் என்ற இடத்தைச் சேர்ந்தவர். மேலும், கர்நாடக இசைச் சூழலில் வளர்ந்தார். 1909 ஆம் ஆண்டில் பண்டிதர் விஷ்ணு திகம்பர் பலூசுகரிடம் இந்துஸ்தானி இசையைக் கற்றுக்கொள்ள மும்பைக்குச் சென்றார். மும்பையில் உள்ள கந்தர்வ மகா வித்யாலயாவில் ஆசிரியராகப் பணியாற்றினார். 1922இல் சென்னை திரும்பினார். இவர் ஒரு புதிய பாணியை உருவாக்கினார். இது கர்நாடக வயலின் வாசிப்பில் இந்துஸ்தானி இசையின் சில கூறுகளைக் கொண்டிருந்தது.

அரிகேசநல்லூர் முத்தையா பாகவதர் மற்றும் செம்பை வைத்தியநாத பாகவதர் சக இசைக்கலைஞர்களின் பாராட்டைப் பெற்றார். அப்துல் கரீம் கான் சாப் இசையை விரும்பிய சுந்தரம் ஐயர் தனது வீட்டில் அவரது இசைக் கச்சேரிகளை ஏற்பாடு செய்வார்.

இறப்பு 
பரவூர் சுந்தரம் ஐயர் டிசம்பர் 1974 இல் இறந்தார்.

மேற்கோள்கள் 

கருநாடக இசை வயலின் கலைஞர்கள்
காட்டா

காட்டா என்பது ஒரு சப்பானியச் சொல் (型 அல்லது 形) ஆகும். இதன் பொருள் 'வடிவம்' என்பதாகும். இது  தற்காப்புக் கலை இயக்கங்களின் விரிவான நடன வடிவத்தைக் குறிக்கிறது. பயிற்சியின் போது குழுவிற்குள்ளும் ஒன்றாகவும் மதிப்பீடு செய்யலாம். இது சப்பானிய தற்காப்புக் கலைகளில் செயல்படுத்தப்படும் இயக்கங்களை மனப்பாடம் செய்வதற்கும் முழுமைப்படுத்துவதற்கும் ஒரு வழியாக நடைமுறையில் உள்ளது.

உசாத்துணை

மேலதிக வாசிப்பு
 

தற்காப்புக் கலைகள்
குமிட்டே

குமிட்டே அல்லது குமித்தே (Kumite, (, 'கைகளைப் பிடித்தல்' எனப் பொருட்படும்) என்பது கராத்தே பயிற்சியின் மூன்று முக்கியப் பிரிவுகளில் ஒன்றாகும். ஏனையவை காட்டாவும் கிகோனும் ஆகும். குமிட்டே என்பது கராத்தேயின் ஒரு பகுதியாக, எதிரிக்கு எதிராக ஒருவர் பயிற்சி பெறுவதாகும்.

குமிட்டே ஒரு குறிப்பிட்ட நுட்பத்தை அல்லது திறமையை வளர்க்கப் பயன்படுகிறது (எ.கா. எதிரியிடமிருந்து தூரத்தை திறம்பட தீர்மானித்தலும் சரிசெய்தலும்). அல்லது, இது போட்டியில் இடம்பெறலாம்.

இவற்றையும் பார்க்க 
பிளட்ஸ்போட்

உசாத்துணை 

தற்காப்புக் கலைகள்
உயிர் தமிழுக்கு

உயிர் தமிழுக்கு (Uyir Thamizhukku) என்பது 2024 இல் இந்தியத் தமிழில் வெளிவந்த அரசியல் நாடகத் திரைப்படமாகும். இத்திரைப்படம் அஜயன்பாலா, பால முரளிவர்மன் ஆகியோரால் எழுதப்பட்டு ஆதம் பாவா இயக்கியது. அமீர் சுல்தான், இமான் அண்ணாச்சி, சாந்தினி ஸ்ரீதரன் ஆகியோர் முக்கிய வேடங்களில் நடித்த இப்படத்தை மூன் பிக்சர்சு, வி. கிரியசன்சு பதாகையின் கீழ் ஆதம் பாவா தயாரித்துள்ளார். ஆனந்தராஜ், சரவணா சக்தி, சுப்பிரமணியம் சிவா, மகாநதி சங்கர் ஆகியோர் துணை வேடங்களில் நடித்திருந்தனர்.

வித்யாசாகர் இசையமைத்த இப்படத்திற்கு தேவராஜ் ஒளிப்பதிவும், அசோக் சார்லசு படத்தொகுப்பும் மேற்கொண்டனர். உயிர் தமிழுக்கு 2024 மே 10 அன்று திரையரங்குகளில் வெளியிடப்பட்டு விமர்சகர்களிடமிருந்து எதிர்மறையான விமர்சனங்களைப் பெற்றது.

நடிகர்கள் 
 அமீர் 
 இமான் அண்ணாச்சி 
 சாந்தினி சிறீதரன்
 ஆனந்த் ராஜ் 
 சரவண சக்தி 
 சுப்பிரமணியம் சிவா
 இரவி வெங்கட்ராமன்
 மகாநதி சங்கர் 
 இராஜசிம்மன்

வெளியீடு 
உயிர் தமிழுக்கு 2024 மே 10 அன்று திரையரங்குகளில் வெளியிடப்பட்டது.

வரவேற்பு 
தி தி டைம்ஸ் ஆஃப் இந்தியா அபினவ் சுப்பிரமணியன் இப்படத்திற்கு 5 நட்சத்திரங்களுக்கு 2 நட்சத்திரங்கள் என்று மதிப்பிட்டு "உயிர் தமிழுக்கு ஒரு பயனற்ற படத்திற்குள் விரைவான பொழுதுபோக்கை வழங்குகிறது" என்று குறிப்பிட்டார்.

டைம்ஸ் நவ் மணிகண்டன் கே. ஆர். இப்படத்திற்கு 5 நட்சத்திரங்களுக்கு 2.5 நட்சத்திரங்கள் என்று மதிப்பிட்டு "உயிர் தமிழுக்கு ஒரு விதிவிலக்கான அரசியல் அதிரடி அல்ல. ஆனால் இது நிச்சயமாக சலிப்பாக இல்லை. எளிதில் ஒரு முறை பார்க்கும் படமாகும்" என்று குறிப்பிட்டார்.

சினிமா எக்ஸ்பிரஸின் அக்சய் குமார் படத்திற்கு 5 நட்சத்திரங்களுக்கு 1.5 நட்சத்திரங்கள் என்று மதிப்பிட்டு "நீங்கள் குறைந்தபட்சம் ஒரு மீட்டெடுக்கும் அம்சத்தை எப்பலனும் இல்லாமல் ஊகிக்கும் சந்தேகத்திற்குரிய படங்களின் பட்டியலில் இப்படம் எளிதில் சேரும்" என்று குறிப்பிட்டார். ஏபிபி நாட்டின் பாச்சி ஓவேரியன் இப்படத்திற்கு 5 இல் 2,25 நட்சத்திரங்களை மதிப்பிட்டு "படம் பொறுமையாக பார்க்கப்பட வேண்டும் என்று நினைப்பவர்கள், வித்தியாசமான அரசியல் திரைப்படம், திரையரங்குகளுக்கு தாராளமாக செல்ல முடியும்" என்று குறிப்பிட்டார்!

மேற்கோள்கள்

வெளி இணைப்புகள் 
 உயிர் தமிழுக்கு 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
குபாங் கிரியான் மக்களவைத் தொகுதி

குபாங் கிரியான் மக்களவைத் தொகுதி (மலாய்: Kawasan Persekutuan Kubang Kerian; ஆங்கிலம்: Kubang Kerian Federal Constituency; சீனம்: 古邦阁亮国会议席) என்பது மலேசியா, கிளாந்தான், கோத்தா பாரு மாவட்டத்தில் அமைந்துள்ள ஒரு மக்களவைத் தொகுதி (P024) ஆகும்.

குபாங் கிரியான் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து குபாங் கிரியான் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

குபாங் கிரியான்

குபாங் கிரியான் நகரம் கிளாந்தான் மாநிலத்தில், கோத்தா பாரு மாவட்டத்தில் உள்ள ஒரு நகரம். இந்த நகரம் கிளாந்தான் மாநிலத்தின் அரச நகரமும் ஆகும்.

கிளாந்தான் மாநிலத் தலைநகர் கோத்தா பாருவில் இருந்து 5 கி.மீ.; கோலாலம்பூர் மாநகரில் இருந்து 445 கி.மீ. தொலைவில் அமைந்துள்ளது.

சுல்தான் இசுமாயில் பெட்ரா பள்ளிவாசல்

இந்த நகரில் கிளாந்தான் சுல்தான் அரண்மனை உள்ளது. அத்துடன் அந்த அரண்மனை கிளாந்தான் சுல்தான் ஐந்தாம் முகமது அவர்களின் அதிகாரப்பூர்வ இல்லமாகவும் உள்ளது.

குபாங் கிரியானில் பெரும்பான்மையானவர்கள் முசுலீம்கள். இதனால் ஏராளமான பள்ளிவாசல்கள் உள்ளன. மிகப்பெரிய பள்ளிவாசல் சுல்தான் இசுமாயில் பெட்ரா பள்ளிவாசல் (Sultan Ismail Petra Mosque) ஆகும். இந்தப் பள்ளிவாசல் நீலப் பள்ளிவாசல் (Blue Mosque) என்றும் அழைக்கப்படுகிறது.

குபாங் கிரியான் மக்களவைத் தொகுதி

குபாங் கிரியான் மக்களவைத் தேர்தல் முடிவுகள் 2022

குபாங் கிரியான் வேட்பாளர் விவரங்கள்

மேற்கோள்கள்

மேலும் காண்க 
 கோத்தா பாரு மாவட்டம்
 கோத்தா பாரு
 குபாங் கிரியான்
 பாசிர் மாஸ் 
 பாசிர் பூத்தே
 மலேசியத் தேர்தல் தொகுதிகள்

வெளி இணைப்புகள்

கிளாந்தான் நாடாளுமன்றத் தொகுதிகள்
இலங்கை கடற்படையின் ஆயுதக் கடத்தல் தடுப்பு நடவடிக்கைகள்

ஆயுத கடத்தல் எதிர்ப்பு நடவடிக்கைகள் (Sri Lanka Navy anti arms smuggling operations) என்பது 2006 செப்டம்பர் மற்றும் 2007 அக்டோபருக்கு இடையில் இலங்கைக் கடற்படையால் தொடங்கப்பட்ட ஆயுதக் கடத்தல் எதிர்ப்பு நடவடிக்கைகளாகும். இந்த நடவடிக்கையின் போது விடுதலைப் புலிகளுக்கு ஆயுதங்களையும், வெடிமருந்துகளையும் ஏற்றிவந்த  வணிகக் கப்பல்கள் இந்தியப் பெருங்கடலில்  ஆறு முறை வெற்றிகரமாக இடைமறிக்கப்பட்டன.

நான்காம் ஈழப் போரின் தொடக்கத்திலிருந்து இலங்கை கடற்படையினர் இலங்கைக்கு வரும் விடுதலைப் புலிகளின் ஆயுதக் கப்பல்களை இடைமறிக்கத் தொடங்கினர். இதன் மூலம், மன்னாரின் தெற்கே பீரங்கி குண்டுகள், மோட்டார் குண்டுகள் மற்றும் ஏனைய இராணுவ உபகரணங்களைக் கொண்டு வந்த புலிகளின் 11 இழுவைப் படகுகளைக் கடற்படை அழித்தது. இழுவைப் படகுகள் மூழ்கியது தொடர்பாகச் சேகரிக்கப்பட்ட உளவுத்துறையின் தகவல்களின் அடிப்படையில், இலங்கையிலிருந்து 3,000 கிலோமீட்டர் தொலைவில் உள்ள இந்தோனேசியக் கடற்பரப்பிலிருந்த சரக்குக் கப்பல்களே ஆயுதங்களின் ஆதாரம் என்று கடற்படையினர் அறிந்தனர். சிறிய அளவிலான இராணுவ உபகரணங்களை ஏற்றிவரும்  இழுவைப் படகுகளை நிறுத்துவது ஒரு முடிவடையாத பணியாக உள்ள காரணத்தினால், விடுதலைப் புலிகளுக்கு மிதக்கும் ஆயுதக் களஞ்சியமாகச் சேவையாற்றிய அந்தக் கப்பல்களை அகற்றக் கடற்படை தீர்மானித்தது. அதற்கான உளவுத் தகவல்களைச் சேகரித்து, ஏறக்குறைய ஒரு ஆண்டாகத் திட்டமிட்டுச் செயல்படுத்திய கடற்படை, 2007ஆம் ஆண்டு முதல் ஆழ்கடல் நடவடிக்கையைத் தொடங்கியது. துவக்கத்தில் சில தாக்குதல் பயணங்கள் தோல்வியில் முடிந்தன. எவ்வாறாயினும், விரிவான புலனாய்வு பகுப்பாய்வு மூலம், கடற்படை 2007 பெப்ரவரி 28 அன்று இலங்கைக்கு தெற்கே சுமார் 360 கி.மீ தொலைவில் உள்ள விடுதலைப் புலிகளின் முதல் மிதக்கும் ஆயுதக் களஞ்சியத்தைக் கண்டறிந்து அதை அழித்தனர். மேலும் இரண்டு கப்பல்கள் 18 மார்ச் 2007 அன்று இலங்கைக்குத் தென்கிழக்கே 1,400 கி.மீ தொலைவில் இந்தோனேசியாவிற்கு அருகே கண்டறிந்து மூழ்கடிக்கப்பட்டன. அத்திரேலியாவுக்கு அருகில் இலங்கைக்குத் தென்கிழக்கே 3,000 கி. மீ தொலைவில் அடுத்த 24 மணி நேரத்திற்குள் கடற்படை மூன்று கப்பல்களை கண்டுபிடித்து அவற்றை 2007 செப்டம்பர் 10 மற்றும் 11 ஆகிய தேதிகளில் அழித்தது. இறுதிக் கப்பல் இலங்கையிலிருந்து 2,900 கி.மீ தொலைவில் இந்தோனேசியாவுக்கு அருகில் 2007 அக்டோபர் 7 ஆம் தேதி கண்டறியப்பட்டு அழிக்கப்பட்டது. இ்வ்வாறு  10 மில்லியன் கிலோ இராணுவ படைக் கலன்களை அழித்ததாகக் இலங்கைக் கடற்படை கூறியது:

 152 மிமீ மற்றும் 130 மிமீ பீரங்கிகளுக்கான 80,000 குண்டுகள்
 81 மிமீ மற்றும் 120 மிமீ மோட்டார் 100,000 க்கும் மேற்பட்ட மோட்டார் குண்டுகள்
 பிரித்துக் கொண்டுவரப்பட்ட மூன்று வானூர்திகள்
 ஜெட் ஸ்கிஸ்
 மூழ்காளர் விநியோக வாகனங்கள்
 டைவிங் ஸ்கூட்டர்கள்
 டார்பிடோ படகுகள்
 வெடிபொருட்கள்
 மின்னணுவியல் பொருட்கள்
 கடற்புலிகள்கள் தாக்குதலுக்குப் பயன்படுத்தப்படும் வெவ்வேறு திறன்கள் கொண்ட வெளிப்புற மோட்டார் குண்டுகள்
 இரவு பார்வை உபகரணங்கள்
 ரேடார்

இந்த ஆயுத இழப்புகள் தரைவழிப் போரில் புலிகளுக்கு பெரும் பின்னடைவை ஏற்படுத்தின.

மேற்கோள்கள் 

நான்காம் ஈழப்போர் சமர்கள்
நான்காம் ஈழப்போர்
2007 நிகழ்வுகள்
2006 நிகழ்வுகள்
புளோரோ அசிட்டமைடு

புளோரோ அசிட்டமைடு (Fluoroacetamide) என்பது FCH2CONH2 என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். அசிட்டமைடுடன் மெத்தில் குழுவிலுள்ள ஓர் ஐதரசன் அணுவிற்குப் பதிலாக ஒரு புளோரின் அணு இச்சேர்மத்தில் இடம்பெற்றிருக்கும். புளோரோ அசிட்டமைடு அதிக நச்சுத்தன்மை கொண்டிருக்கும். இது ஒரு வளர்சிதை மாற்ற நஞ்சாகும். சிட்ரிக் அமில சுழற்சியை சீர்குலைக்கும் மற்றும் கொரித்துண்ணிகளை கொல்லும் பூச்சிக்கொல்லியாகப்  பயன்படுத்தப்படுகிறது. இனப்பெருக்க கோளாறுகளை ஏற்படுத்தும். விழுங்கப்பட்டால் அல்லது தோலுடன் தொடர்பு கொண்டால், இது கடுமையான சேதத்தையும் மரணத்தையும் ஏற்படுத்தும். கடுமையான கண் பாதிப்பை ஏற்படுத்தும்.

மேற்கோள்கள்

அசிட்டமைடுகள்
கரிம புளோரைடுகள்
கொரிப்பனக் கொல்லிகள்
புளோரோ ஆல்ககால்

புளோரோ ஆல்ககால்கள் (Fluoroalcohols) என்பவை ஓர் ஆல்ககால் வேதி வினைக்குழுவும் குறைந்த பட்சம் ஒரு குளோரின் - புளோரின் பிணைப்பும் கொண்ட கரிம வேதியியல் சேர்மங்களைக் குறிக்கும். கரிம புளோரின் சேர்மங்களாக வகைப்படுத்தப்படும் இவை தனித்துவமான கரைப்பான் பண்புகளைப் பெற்றிருக்கும்.

பெர்புளோரோ ஆல்ககால்கள்  
பெரும்பாலான முதன்மை மற்றும் இரண்டாம் நிலை பெர்புளோரோ ஆல்ககால்கள் நிலைப்புத்தன்மை அற்றவையாகும். உதாரணமாக முப்புளோரோமெத்தனால் ஐதரசன் புளோரைடை இழந்து  கார்பனைல் புளோரைடை உருவாக்குகிறது. இந்த வினை மீளக்கூடிய ஒரு மீள்வினையாகும். 

CF3OH -> COF2 + HF 

நோனாபுளோரோ-டெர்ட்-பியூட்டைல் ஆல்ககால்  ((CF3)3COH),  பெண்டாபுளோரோபீனால் (C6F5OH) உள்ளிட்ட ஆல்ககால்கள் நிலைப்புத்தன்மை கொண்ட பெர்புளோரினேற்ற ஆல்ககால்களாகும்.

பகுதியளவு புளோரினேற்ற ஆல்ககால்கள்  

பல பகுதியளவு புளோரினேற்ற  ஆல்ககால்கள் அறியப்படுகின்றன. இவை பயன்படுத்தக்கூடிய நிலைப்புத்தன்மையையும் கொண்டுள்ளன. முப்புளோரோயெத்தனால் மற்றும் அறுபுளோரோ ஐசோபுரோப்பனால் ஆகியவை ஆராய்ச்சியில் கரைப்பான்களாகப் பயன்படுத்தப்படுகின்றன. புளோரோடெலோமர் ஆல்ககால்கள் பெர்புளோரோகார்பாக்சிலிக் அமிலங்கள் தயாரிப்பதற்கான முன்னோடி சேர்மங்களாகும். அணுக்கரு காந்த உடனிசைவு நிறமாலையியலில் பிர்க்கலின் ஆல்ககால் ஒரு நாற்தொகுதி மைய  நகர்த்தி வினையாக்கியாகப் பயன்படுத்தப்படுகிறது.

மேற்கோள்கள்

ஆல்ககால்கள்
கரிம புளோரைடுகள்
கியூ 4 இயக்கு தளம்

கியூ 4 இயக்கு தளம் (Q4OS) என்பது டெபியனை அடிப்படையாக கொண்ட லினக்சு வழங்கலாகும். இந்த வழங்கலானது சூலை 4, 2013 ல் விண்டோசு எக்சு. பி. யின் ஆதரவு முடிவதற்குள் அதன் முதல் பதிப்பு 0.5.0 வெளியிடப்பட்டது. இது கணினியின் விலையை குறைப்பதற்கும், பயனர்கள் எளிமையாக பயன்படுத்துவதற்கும் உதவுகிறது. எக்சு. பி. கியூ 4 எனப்படும் இணைக்கூறு விண்டோசு எக்சு. பி. யின் தோற்றத்தையும் உணர்வையும்பிரதிபலிக்கும் நோக்கத்துடன் கருப்பொருள்களைச்சேர்க்கிறது.

வரவேற்பு 
சோர்சுஃபோர்ச் கியூ 4 இயக்கு தளத்தை ஏப்ரல் 2020 இல் மாதத்தின் "சமூகத் தேர்வு" திட்டமாக சிறப்பித்தது.
ஜனவரி 2022 இல், டெக்ரேடார் அதன் விண்டோசு நிறுவி  மற்றும் பழைய வன்பொருளுக்கான ஆதரவு, குறிப்பாக 32 இரும செயலிகளில்  இயங்கும் கணினிகளுக்கான கியூ 4 இயக்கு தளத்தை ஆண்டின் சிறந்த லினக்சு வழங்கல்களில் ஒன்றாகக் கருதியது.

மேற்கோள்கள்

வெளி இணைப்புகள் 
அதிகாரப்பூர்வ இணையதளம்

லினக்சு வழங்கல்கள்
கட்டற்ற இயக்கு தளங்கள்
கட்டற்ற மென்பொருட்கள்
X86-64 லினக்சு வழங்கல்கள்
ம. சு. அனந்தராமன்

மயிலாப்பூர் சுந்தரம் அனந்தராமன் (Mylapur Sundaram Anantaraman) (26 ஆகஸ்ட் 1924-19 பிப்ரவரி 2018) ஓர் கருநாடக இசை மற்றும் இந்துஸ்தானி இசைக் கலைஞர் ஆவார். இவர் பரூர் பாணியில் வயலின் வாசிப்பில் நிபுணராக இருந்தார். கலைமாமணி விருது மற்றும் சங்கீத நாடக அகாடமி விருது உட்பட பல விருதுகளைப் பெற்றுள்ளார். இவர் காஞ்சி சங்கர மடத்தின் தலைமைக் கலைஞராக இருந்தார்.

வாழ்க்கை வரலாறு 
அனந்தராமன் 1924 ஆகஸ்ட் 26 அன்று, இன்றைய கேரளாவின் எர்ணாகுளம் மாவட்டத்திலுள்ள ஆலுவாவின் பரவூரில் ஒரு இசைக் குடும்பத்தில் பிறந்தார். இவரது தந்தை பரவூர் சுந்தரம் ஐயர் திருவிதாங்கூர் அரச மாளிகையில் வயலின் இசைக் கலைஞராக இருந்தார். இவரது தந்தை, 1932 இல் கேரளாவிலிருந்து சென்னைக்கு குடிபெயர்ந்தார். அனந்தராமன் தனது ஆறு வயதிலேயே தனது தந்தை சுந்தரம் ஐயரிடமிருந்து வயலின் கற்றுக்கொண்டார். இவரது தந்தை, இவருக்கும் இவரது சகோதரர் எம். எஸ். கோபாலகிருஷ்ணனுக்கும் கருநாடக இசை மற்றும் இந்துஸ்தானி இசை பயிற்சி அளித்தார். இவரது மூத்த சகோதரி பரவூர் சீதாலட்சுமியும் வயலின் கலைஞராக இருந்தார்.  இவரும் இவரது சகோதரியும் இராமேஸ்வரம் இராமநாதசுவாமி கோயில், திருச்செந்தூர் சுப்பிரமணியசுவாமி கோயில் மற்றும் தேவி கன்னியாகுமரி அம்மன் கோவில் ஆகியவற்றில் வயலின் இசைத்தனர்.

அனந்தராமன் தனது சகோதரருடன் இணைந்து தனது சொந்த பாணியை வடிவமைத்தார். சகோதரர்கள் பரவூர் பாணியில் பிரபலமாக இருந்தனர். மார்கழித் திருவிழாவின் ஒரு பகுதியாக சென்னையில் நடைபெறும் இசை நிகழ்ச்சிகளில் இவர் தவறாமல் பங்கேற்று வந்தார். பின்னர், எம். எஸ். கோபாலகிருஷ்ணன் தனது சொந்த வயலின் இசை நிகழ்ச்சிகளை நிகழ்த்தியபோது, அனந்தராமன் அவருடன் இணைந்து  வயலின் இசைத்து வந்தார்.  ம. ச. சுப்புலட்சுமி மற்றும் ஓம்கார்நாத் தாக்கூர் உள்ளிட்ட இந்துஸ்தானி இசைக்கலைஞர்களுடன் அனந்தராமன் வயலின் கலைஞரானார்.

1962 முதல் 1983 வரை சென்னையிலுள்ள தமிழ்நாடு அரசு இசைக் கல்லூரியில் வயலின் பேராசிரியராக பணியாற்றியுள்ளார். பின்னர், அமெரிக்காவின் பிட்ஸ்பர்க்கில் வயலின் கற்பித்தார்.

இவரது மகன்களான சுந்தரேசன் மற்றும் கிருஷ்ணசுவாமி ஆகியோரும் கருநாடக வயலின் கலைஞர்களாக இருந்தனர். இவரது மகள் எம். ஏ. பாகீரதியும் ஒரு கருநாடக பாடகி ஆவார்.

இறப்பு 
அனந்தராமன் 19 பிப்ரவரி 2018 அன்று, தமிழ்நாட்டின் சென்னையிலுள்ள, மயிலாப்பூரில் தனது வீட்டில் காலமானார்.

விருதுகளும் கௌரவங்களும் 

 சங்கீத நாடக அகாதமி விருது 1998 
 கலைமாமணி விருது விருது தமிழ்நாடு இயல் இசை நாடக மன்றம் 
 1996 ஆம் ஆண்டு இசை அகாதமியின் டி. டி. கே விருது 
 இசை அகாடமியின் சங்கீத கலா ஆச்சார்யா

மேற்கோள்கள் 

சென்னை இசைக்கலைஞர்கள்
சங்கீத நாடக அகாதமி விருது பெற்றவர்கள்
கலைமாமணி விருது பெற்றவர்கள்
கருநாடக இசை வயலின் கலைஞர்கள்
2018 இறப்புகள்
1924 பிறப்புகள்
Articles with hCards
குறுகிய விளக்கமுடைய கட்டுரை
நர்மதாபுரம் மக்களவைத் தொகுதி

நர்மதாபுரம் மக்களவைத் தொகுதி (Hoshangabad Lok Sabha constituency) மத்திய இந்திய மாநிலமான மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி தற்போது நர்மதாபுரம் மாவட்டம் முழுவதையும், நர்சிங்பூர் மற்றும் ராய்சன் மாவட்டங்களின் சில பகுதிகளையும் உள்ளடக்கியது.

சட்டமன்றப் பிரிவுகள் 
தற்போது, 2008ஆம் ஆண்டில் நாடாளுமன்ற மற்றும் சட்டமன்றத் தொகுதிகளின் எல்லை மறுநிர்ணயம் செய்யப்பட்டதிலிருந்து, நர்மதாபுரம் மக்களவைத் தொகுதி பின்வரும் எட்டு மாநிலச் சட்டப் பேரவை தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 நர்மதாபுரம் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 நர்மதாபுரம் லோக்சபா தொகுதி தேர்தல் 2019 முடிவுகள்

 

மத்தியப் பிரதேச மக்களவைத் தொகுதிகள்
தர்சன் சிங் சவுத்ரி

தர்சன் சிங் சவுத்ரி (Darshan Singh Choudhary) ஓர் இந்திய அரசியல்வாதியும் மத்தியப் பிரதேசத்தின் நர்மாவரம் மக்களவைத் தொகுதியின் நாடாளுமன்ற உறுப்பினரும் ஆவார்.

இளமை 
தர்சன் சிங் சவுத்ரி தத்துவத்தில் முதுகலைப் பட்டம் பெற்று, பல்கலைக்கழகத்தில் தங்கப் பதக்கத்துடன் முதலிடத்தைப் பிடித்தார். இவர் தனது இடைநிலை மற்றும் மேல்நிலைக் கல்வியை ஜவஹர் நவோதயா வித்யாலயாவில், போபாலில் உள்ள அரசு அமிதியா கலை வர்த்தகக் கல்லூரியிலும் முடித்துள்ளார்.

தற்போது, இவர் நவோதயான் மாணவர் அமைப்பின் மேற்பார்வையாளராகப் பணியாற்றுகிறார்.

அரசியல் வாழ்க்கை 
தர்சன் சிங் சவுத்ரி 2017-இல் பாரதிய ஜனதா கட்சியில் சேர்ந்தார், மேலும் 2024 இந்திய பொதுத் தேர்தலில் நர்மதாபுரம் மக்களவைத் தொகுதி பாஜக் வேட்பாளராகப் போட்டியிட்டு வெற்றிப்பெற்றுள்ளார்.

மேற்கோள்கள் 

மத்தியப் பிரதேச அரசியல்வாதிகள்
வாழும் நபர்கள்
1977 பிறப்புகள்
18ஆவது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
பாச்சோக் மக்களவைத் தொகுதி

பாச்சோக் மக்களவைத் தொகுதி (மலாய்: Kawasan Persekutuan Bachok; ஆங்கிலம்: Bachok Federal Constituency; சீனம்: 万捷国会议席) என்பது மலேசியா, கிளாந்தான், பாச்சோக் மாவட்டத்தில் அமைந்துள்ள ஒரு மக்களவைத் தொகுதி (P025) ஆகும்.

பாச்சோக் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பாச்சோக் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பாச்சோக்
பாச்சோக் நகரம் கிளாந்தான் மாநிலத்தில், பாச்சோக்  மாவட்டத்தில் (Bachok District) அமைந்துள்ள நகரம். மாநிலத் தலைநகர் கோத்தா பாருவில் இருந்து 25 கி.மீ. தொலைவில் உள்ளது. 

மாவட்டத்தின் பெயரும் பாச்சோக் ஆகும். மலாய் மக்கள் பெரும்பான்மையாக உள்ளனர். சீனர் மற்றும் சயாமியர்கள் சிறுபான்மையினராக உள்ளனர்.

இசுலாமிய சுற்றுலா நகரம்

பாச்சோக் நகரமும்; கிளாந்தான் மாநிலமும் தாய்லாந்து நாட்டுக்கு மிக அருகில் இருப்பதால் தாய்லாந்து நாட்டின் மொழி, பண்பாட்டுத் தாக்கங்களும் இங்கு அதிகமாக உள்ளன. கிளாந்தான்-பட்டாணி மலாய் மொழி பரவலாகப் பயன்படுத்தப்படுகிறது.

பாச்சோக் நகரம்; பாச்சோக் மாவட்டத்தின் நிர்வாகம், வணிகம் மற்றும் போக்குவரத்து ஆகியவற்றின் மையமாகும். 

இந்த நகரத்தின் பொருளாதாரம் பெரும்பாலும் வேளாண்மை சார்ந்தது. குறிப்பிடத்தக்க அளவிற்கு மீன்பிடித் தொழிலும் உள்ளது. பாச்சோக் நகரம் அல்லது பண்டார் பச்சோக் (Bandar Bachok) அண்மையில் இசுலாமிய சுற்றுலா நகரமாக (Islamic Tourism Town) அறிவிக்கப்பட்டது.

பாச்சோக் மக்களவைத் தொகுதி

பாச்சோக் மக்களவைத் தேர்தல் முடிவுகள் 2022

பாச்சோக் வேட்பாளர் விவரங்கள்

மேற்கோள்கள்

மேலும் காண்க 
 பாச்சோக்
 கோத்தா பாரு
 பாசிர் மாஸ் 
 பாசிர் பூத்தே
 மலேசியத் தேர்தல் தொகுதிகள்

வெளி இணைப்புகள்

கிளாந்தான் நாடாளுமன்றத் தொகுதிகள்
மகபூப் அலி பெய்க் சாகிப் பகதூர்

மகபூப் அலி பெய்க் சாகிப் பகதூர் (Mahboob Ali Baig Sahib Bahadur), மஹ்பூப் அலி பெய்க் என்றும் அழைக்கப்படுபவர், ஒரு இந்திய அரசியல்வாதி ஆவார். அவர் 1947 சூலை 14 முதல் 1950 சனவரி 24 வரை சென்னையிலிருந்து இந்திய அரசியலமைப்புச் சபையின் உறுப்பினராக இருந்தார். முஸ்லிம் தனிநபர் சட்டம் 1937 இயற்றுவதில் அவர் முக்கியப் பங்காற்றினார்., , 

தேசப் பிரிவினைக்குப் பின் இந்திய யூனியன் முஸ்லிம் லீக் தனியாக உருவாக்கப்பட்ட பொழுது சென்னையில் கூட்டப்பட்ட முதற் கூட்டத்தில் (1948 மார்ச் 10) காயிதே மில்லத் முகம்மது இசுமாயில் சாகிப் தலைவராகவும், சென்னையைச் சேர்ந்த மஹ்பூப் அலி பெய்க் பொதுச் செயலாளராகவும், மும்பையைச் சேர்ந்த ஹாஜி உசைனலி பி. இப்ராகீம் பொருளாளராகவும் தேர்ந்தெடுக்கப்பட்டனர்..

மேற்கோள்கள் 

இந்திய அரசியல்வாதிகள்
இந்திய முஸ்லிம்கள்
இந்திய அரசியலமைப்பு நிர்ணய மன்ற உறுப்பினர்கள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
இலங்கை இராணுவத்தின் 2006 திசம்பர் தாக்குதல்

2006 திசம்பரில், தமிழீழ விடுதலைப் புலிகளின் கட்டுப்பாட்டில் இருந்த வாகரை மற்றும் திருகோணமலை மாவட்டப்  பகுதிகளைக் கைப்பற்றும் முயற்சியில் இலங்கைத் தரைப்படை  பல முனை தாக்குதல்களை நடத்தியது.

இறப்புகள் 
இலங்கை ஆயுதப் படைகளின் குண்டுவீச்சில் குறைந்தது 40 பொதுமக்கள் கொல்லப்பட்டனர்.

மேற்கோள்கள் 

2006 இல் இலங்கை
நான்காம் ஈழப்போரில் கிழக்குப் போர்முனை
இரிடியம்(III) புரோமைடு

இரிடியம்(III) புரோமைடு (Iridium(III) bromide) என்பது IrBr3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
இரிடியம்(II) புரோமைடுடன் புரோமினைச் சேர்த்து வினைபுரியச் செய்து இரிடியம்(III) புரோமைடு தயாரிக்கப்படுகிறது. இரிடியம்(IV) ஆக்சைடு இருநீரேற்றுடன் ஐதரோபுரோமிக் அமிலத்தைச் சேர்த்து வினைபுரியச் செய்து இதன் நான்குநீரேற்று உருவாக்கப்படுகிறது. 8 வளிமண்டல அழுத்தத்தில்  570 பாகை செல்சியஸ் வெப்பநிலையில் இரிடியம் மற்றும் புரோமின் தனிமங்களை நேரடியாக  வினையில் ஈடுபடுத்தியும் இரிடியம்(III) புரோமைடு தயாரிக்கப்படுகிறது.

பண்புகள்
இரிடியம்(III) புரோமைடு அடர் செம்பழுப்பு நிற திடப்பொருளாகும்.  நீர், அமிலங்கள் மற்றும் காரங்களில் இது கரையாது. சூடாக்கும்போது இரிடியம்(II) புரோமைடாக சிதைகிறது. அலுமினியம்(III) குளோரைடு அல்லது குரோமியம்(III) குளோரைடு கட்டமைப்பு வகையின் மிகவும் ஒழுங்கற்ற அடுக்கு கட்டமைப்பில் இச்சேர்மம் படிகமாகிறது. ஒற்றைச்சரிவச்சு படிக அமைப்பும் அலகு செலில் நான்கு வாய்ப்பாட்டு அலகுகளையும் கொண்டுள்ளது. இரேனியம்(III) குளோரைடு, இரேனியம்(III) புரோமைடு, α-இரிடியம்(III) குளோரைடு மற்றும் α-உருத்தேனியம்(III) குளோரைடு போன்றவற்றைப் போலவே  இந்த ஒழுங்கற்ற கோளாறு உலோக அடுக்குகளை அடுக்கி வைப்பதால் ஏற்படுகிறது. வெளிர் ஆலிவ் பச்சை நிறத்தில் காணப்படும் நான்குநீரேற்று தண்ணீரில் சிறிதளவு கரையும். ஆனால் எத்தனால் மற்றும் ஈதரில் கரையாது. 100 பாகை செல்சியசு வெப்பநிலை வரை சூடாக்கப்படும் போது நீரை விடுவித்து  கரும் பழுப்பு நிறமாக மாறுகிறது. அதிக வெப்பநிலையில் இரிடியம் மற்றும் புரோமினாக சிதைகிறது. ஐதரோபுரோமிக் அமிலக் கரைசலில் கரைந்துள்ள செருமேனியம் இருபுரோமைடுடன் வினைபுரிந்து Ir-Ge பிணைப்பைக் கொண்ட ஒரு கலவையை உருவாக்குகிறது. மேலும் அதில் Cs+ அயனியைச் சேர்ப்பதன் மூலம் Cs3[Ir(GeBr3)nBr6−n] (n=1, 2, 3) சேர்மத்தைப் பிரிக்க முடியும்.

மேற்கோள்கள்

இரிடியம் சேர்மங்கள்
புரோமைடுகள்
ஆலகாலம் (திரைப்படம்)

ஆலகாலம் (Aalakaalam) என்பது 2024 இல் ஜெயா கிருஷ்ணமூர்த்தியின் எழுத்து இயக்கத்தில் வெளிவந்த இந்தியத் தமிழ் சமூக நாடகத் திரைப்படமாகும். இத்திரைப்படத்தில் ஈஸ்வரி ராவ், ஜெயா கிருஷ்ணமூர்த்தி ஆகியோர் நடித்திருந்தனர். ஸ்ரீ ஜெய் புரொடக்சன்சு சார்பில் ஜெயா கிருஷ்ணமூர்த்தி இப்படத்தை தயாரித்தார்.

நடிகர்கள் 
 யசோதாவாக ஈஸ்வரி ராவ்
 ஜெய்யாக ஜெயா கிருஷ்ணமூர்த்தி
 தமிழாக சாந்தினி தமிழரசன்
 வேலுவாக டைகர்கார்டன் தங்கதுரை
 கற்பகம் கதாபாத்திரத்தில் தீபா சங்கர்

தயாரிப்பு 
இப்படம் ஜெயா கிருஷ்ணமூர்த்தியின் இயக்குநர் அறிமுகத் திரைப்படமாகும்

வரவேற்பு 
டைம்ஸ் நவ் மணிகண்டன் கே. ஆர் 5-இற்கு 2.5 நட்சத்திரங்கள் என்று மதிப்பிட்டு "திரைப்படம் வழங்குவதற்கான ஒரு சக்திவாய்ந்த செய்தியைக் கொண்டுள்ளது. ஆனால் இது முற்றிலும் பொழுதுபோக்கு இல்லாதது" என்று குறிப்பிட்டார். "கதாநாயகனின் தாயாக ஈஸ்வரி ராவின் நடிப்பு படத்தின் ஒரு பெரிய பலம் என்றும், திரைப்படத்தின் இறுதிக்கட்டக் காட்சி திகைப்பூட்டுகிறது" என்றும், மாலை மலர் விமர்சகர் எழுதினார். விரகேசரி விமர்சகர், "இறுதிக்கட்டக் காட்சியை வித்தியாசமாக அமைத்த இயக்குநரைப் பாராட்டுங்கள். அக்காட்சியில், ஈஸ்வரி ராவ் தனது நடிப்பைக் கொடுத்து இரசிகர்களின் இதயங்களை கவர்கிறார்" என்று குறிப்பிட்டார்.

மேற்கோள்கள்

வெளி இணைப்புகள் 
 ஆலகாலம் திரைப்படம் 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
தென் திராவிட மொழிகள்

தென் இந்தியமொழிகள் (South indian languages) ("முதலாம் தென் இந்தியமொழி" என்றும் அழைக்கப்படுகிறது) என்பது தமிழ் மழிக் குடும்பத்தின் நான்கு முக்கிய கிளைகளில் ஒன்றாகும். இதில் தமிழ்,(தாய்மொழி),க ன்னடம், மலையாளம் மற்றும் துளு ஆகிய இலக்கிய மொழிகளும், படுகா, இருளா, கோத்தர், குறும்பா, தோடா மற்றும் குடகு போன்ற பல இலக்கியமற்ற மொழிகளும் அடங்கும்.

கன்னடம், தமிழ் மற்றும் மலையாளம் ஆகியவை இந்தியாவின் அதிகாரப்பூர்வ மொழிகளில் அங்கீகரிக்கப்பட்டுள்ளன. மேலும் அவை முக்கியமாக தென்னிந்தியாவில் பேசப்படுகின்றன. இந்த மூன்றும் சமசுகிருதம், தெலுங்கு மற்றும் ஒடியா ஆகியவற்றுடன் இந்திய அரசால் பாரம்பரிய மொழிகளாக அதிகாரப்பூர்வமாக அங்கீகரிக்கப்பட்டுள்ளன.

உலக மொழிக் குடும்பத்தில் 47 மொழிகள் இந்த உட்பிரிவுகளில் உள்ளன. தென் இந்தியமொழிகள் பெரும்பாலும் இந்தியாவில் தான் அதிகமாகப் பேசப்படுகின்றது. இருப்பினும் 2007 கணக்கின்படி இலங்கையில் தமிழ் மொழி பேசுபவர்களின் எண்ணிக்கை 3,770,000. மற்ற நாடுகளில் குடியேறிய மக்களில் சரும் தென் இந்திய மொழிகளைப் பேசுகிறார்கள். குறிப்பாக தமிழ் மொழி பேசுபவர்கள் மலேசியா, சிங்கப்பூர், கனடா போன்ற நாடுகளில் வசிக்கிறார்கள். மலையாள மொழி பேசுபவர்கள் அமெரிக்காவில் வசிக்கிறார்கள்.

15,000 க்கு மேல் பேசும் மக்கள் உள்ள மொழிகள்: (1997)
தமிழ் - 65,675,200
மலையாளம் - 35,893,990
கன்னடம் - 35,327,600
துளு - 1,950,000
எருக்கூலம் - 300,000

15,000 க்கு மேல் பேசும் மக்கள் உள்ள மொழிகள்: (2001)
படுகா - 245,000
குடகு - 241,000

15,000 க்கு மேல் பேசும் மக்கள் உள்ள மொழிகள்: (2003)
இருளா - 200,000

15,000 க்கு மேல் பேசும் மக்கள் உள்ள மொழிகள்: (2007)
கைக்காடி - 26,000
சென்சு - 23,694
கனிக்கரன் - 19,000

மேற்கோள்கள்

உசாத்துணை 

 
 
 
 
 

இந்திய மொழிகள்
திராவிட மொழிகள்
மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர்

மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர் (ஆங்கிலம்: Minister of Entrepreneur and Cooperatives Development; மலாய்: Menteri Pembangunan Usahawan Dan Koperasi Malaysia) என்பவர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின் தலைமைப் பொறுப்பில் உள்ள அமைச்சர் ஆவார். 

மலேசிய தொழில்முனைவோர் மற்றும் கூட்டுறவு மேம்பாட்டு அமைச்சர், மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர் ஒருவர் உதவியாக உள்ளார். இந்த அமைச்சர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின்  மூலமாகத் தன் அமைச்சை நிர்வகித்து வருகிறார். 

தற்போது இவோன் பெனடிக் (Ewon Benedick) என்பவர் 3 டிசம்பர் 2022 தொடங்கி அமைச்சராகப் பொறுப்பு வகிக்கிறார்.

பொது

மலேசிய நாட்டின் தொழில்முனைவோர் மற்றும் கூட்டுறவு மேம்பாடுகள் தொடர்பான நடவடிக்கைகளைக் கண்காணிக்கும் இந்த அமைச்சு; மக்களின் கூட்டுறவு மேம்பாடுகள் தொடர்பான செயல்பாடுகளிலும் கவனம் செலுத்தி வருகிறது.

அமைச்சர்களின் பட்டியல்

தொழில்முனைவோர் மற்றும் கூட்டுறவு மேம்பாட்டு அமைச்சர்கள்
தொழில்முனைவோர் மற்றும் கூட்டுறவு மேம்பாட்டு அமைச்சர்களாகப் பின்வரும் நபர்கள் பணியாற்றி உள்ளனர்.

அரசியல் கட்சிகள்:

மேலும் காண்க
 மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சு

மேற்கோள்கள்

வெளி இணைப்புகள்

மலேசிய அமைச்சர்கள்